અંતિમધામ તરફ જવાનો અન્ય કોઈ વિકલ્પ ગ્રામજનો પાસે ન હોવાથી મૃતદેહ અને અગ્નિસંસ્કાર માટેના લાકડાના જથ્થા સાથે રસ્તામાં બેસી રહેવાનો વારો આવ્યો હતો અને ૪ કલાક મૃતદેહ લઈને રસ્તા પર ગ્રામજનોને બેસી રહેવું પડ્યું હતું. આ અંગે વનવિભાગ તંત્રને રજુઆત કરવા જતા અધિકારી રજા પર હોવાનું બહાનું આગળ ધરી દઈ જવાબદારીમાંથી છટકવાનો પ્રયત્ન વન વિભાગે કરતાં ડાઘુઓમાં ઉગ્ર રોષ ફાટી નીકળ્યો હતો. પ્રજાજનોના પ્રબળ રોષને પારખી આખરે ૪ કલાક પછી વનવિભાગ તંત્રની આંખો ખુલતા મજૂરો દ્વારા ખાડો પૂરવાની કામચલાઉ કામગીરી હાથ ધરાઇ હતી. ખાડો પુરાતાં આખરે મૃતક મહિલાના મૃતદેહને મોડી સાંજે અગ્નિ સંસ્કાર કરાયા હતા.